CELEX: 62015TN0182
Language: mt
Date: 2015-04-13 00:00:00
Title: Kawża T-182/15: Rikors ippreżentat fit-13 ta’ April 2015 – Sopra Steria Group vs Il-Parlament

10.8.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/29
            
         Rikors ippreżentat fit-13 ta’ April 2015 – Sopra Steria Group vs Il-Parlament
   (Kawża T-182/15)
   (2015/C 262/39)
   Lingwa tal-kawża: l-Ingliż
   
      Partijiet
   
   
      Rikorrenti: Sopra Steria Group SA (Annecy-le-Vieux, Franza) (rappreżentanti: A. Verlinden, R. Martens u J. Joossen, avukati)
   
      Konvenut: Il-Parlament Ewropew
   
      Talbiet
   
   Ir-rikorrenti titlob lill-Qorti Ġenerali jogħġobha:
   
               —
            
            
               tannulla d-deċiżjonijiet tal-Parlament Ewropew mogħtija f’data mhux magħrufa, innotifikati permezz ta’ ittri datati 13 ta’ Frar 2015, li jeskludu lil IBI IUS minn Lott 2 u li jeskludu lil STEEL minn Lott 3 fis-sejħa għal offerti għal PE/ITEC-ITS14;
            
         
               —
            
            
               tiddikjara li minħabba dawn id-deċiżjonijiet ta’ esklużjoni, il-kuntratt(i) mal-offerenti l-oħra huwa (huma) null(i) u bla effett;
            
         
               —
            
            
               tikkundanna lill-Parlament Ewropew għall-ispejjeż tal-proċeduri, inklużi l-ispejjeż tal-konsulenza legali esposti mir-rikorrenti.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka motiv wieħed, ibbażat fuq ksur mill-Parlament Ewropew tal-prinċipji ta’ trasparenza, proporzjonalità u ugwaljanza fit-trattament skont l-Artikolu 102.1 tar-Regolament Finanzjaru, il-ksur tal-kriterji ta’ esklużjoni skont l-Artikolu 107.1(a) u (b) tar-Regolament Finanzjaru, il-ksur tal-Artikolu 158.3 tar-Regolament Finanzjaru, il-ksur mill-Parlament Ewropew tal-Ispeċifikazzjonijiet tal-Kunratt tiegħu stess ITS14, b’hekk jinvalida d-deċiżjonijiet mogħtija f’data mhux magħrufa, innotfikati permezz ta’ ittri datati 13 ta’ Frar 2015, li jeskludu lil IBI IUS minn Lott 2 u li jeskludu lil STEEL minn Lott 3 ta’ ITS14.
   Fil-parti primarja ta’ dan l-ewwel u uniku motiv, ir-rikorrent jitlob lill-Parlament Ewropew naqas milli japplika korrettament tal-Ispeċifikazzjonijiet tal-Kunratt tiegħu stess ITS14 u r-rekwiżit proċedurali ġenerali ta’ patere legem quam ipse fecisti u kiser l-Artikolu 107.1(a) u (b) tar-Regolament Finanzjarju u dan billi eskluda lir-rikorrenti u konsegwentement, il-konsorzji IBI IUS minn Lott 2 u STEEL minn Lott 3 ta’ ITS14, minħabba kunflitt ta’ interess allegat (u mhux ippruvat) u minħabba nuqqas ta’ għoti ta’ informazzjoni allegat (u mhux ippruvat) lill-Parlament Ewropew.
   Fil-parti sekondarja tal-ewwel u l-uniku motiv (sussidjarjament), ir-rikorrenti titlob li l-Parlament Ewropew kiser il-prinċipji ta’ trasparenza, proporzjonalità u ugwaljanza fit-trattament (nondiskriminazzjoni) kif stabbilit fl-Artikolu 102.1 tar-Regolament Finanzjarju u dan billi eskluda lir-rikorrenti u konsegwentement, il-konsorzji IBI IUS minn Lott 2 u STEEL minn Lott 3 ta’ ITS14, minħabba kunflitt ta’ interess allegat (u mhux ippruvat) u minħabba nuqqas ta’ għoti ta’ informazzjoni allegat (u mhux ippruvat) lill-Parlament Ewropew.